Document ID: /fineweb-2-swissfilter-quality_10-filterrobots/filtered/03752.jsonl.gz/3

ข่าว
13.08.2551 - โอริส ร่วมเหินเวหากับ บลู อิเกิ้ลส
โอริส ภาคภูมิใจที่จะประกาศการให้ความสนับสนุนและร่วมมือกับทีมนักแสดงเฮลิคอปเตอร์ บลู อิเกิ้ลส จากสหราชอาณาจักร สำหรับอีก 2 ปี ข้างหน้า นาฬิกาคอลเลกชั่น โอริส บีซีโฟร์ เอวิเอชั่น จะมีส่วนร่วมภายในห้องนักบิน บนข้อมือของนักบินผาดโผนแต่ละคน
บลู อิเกิ้ลส เป็นทีมนักแสดงเฮลิคอปเตอร์ผาดโผนเพียงทีมเดียวในโลก ด้วยผลงานการแสดงมาแล้วกว่า 50 ครั้งในแต่ละปี การแสดงอันระทึกใจและหาญกล้าของพวกเขาชนะใจแฟนผู้ชมจำนวนมากมาแล้ว โดยเฉพาะอย่างยิ่งในสหราชอาณาจักร มีผู้ชมหลายล้านคนในทุกๆ ปี ที่เข้าชมการแสดงบนอากาศอันน่าอัศจรรย์ของพวกเขา
จอร์จ เบคอน ผู้จัดการการแสดงของบลู อิเกิ้ลส กล่าวว่า: “ เรารู้สึกตื่นเต้นที่ได้ร่วมงานกับโอริส เราได้แลกเปลี่ยนคุณค่าที่มีคล้ายๆ กัน เรามีสัมพันธภาพอันยิ่งใหญ่กับทีมทำงานของโอริส และได้รู้ว่าพวกเขาซาบซึ้งและยกย่องในสิ่งที่เราทำ”
ในขณะที่อุลริช แฮร์ซ็อก ผู้อำนวยการและประธานของโอริส ก็รู้สึกยินดีไม่แพ้กันกับการได้ร่วมทำงานกับพันธมิตรกลุ่มนี้: “ เรามีประวัติศาสตร์ของการสนับสนุนโครงการการบินมาโดยตลอด แต่ในวันนี้ เรารู้สึกว่าเรากำลังก้าวขึ้นไปสู่อีกระดับหนึ่งด้วยความสัมพันธ์อันดีกับ บลู อิเกิ้ลส เราตื่นเต้นที่ได้อยู่บนเครื่องบินทุกๆ ครั้งของการแสดงการบิน และหวังเป็นอย่างยิ่งว่าในอนาคตจะได้ร่วมงานกับทีมเช่นนี้ต่อไป”
เยี่ยมชมภาพนักบินในภารกิจต่างๆ ได้ที่ แกลลอรี่
เยี่ยมชมภาพได้ที่ แกลลอรี่